
Motto:
”Hrăneşte-ţi inima cu pace. Lumea nu poate fi schimbată cu violenţă, ci numai cu inima. Nu există pace în lume dacă nu există pace în inima ta şi a mea.”  
            Phil Bosmans

1. Tema : ”Este lumea noastră, să acționăm împreună”
   Titlul : ”Pacea, curcubeul întregii lumi”
   Tipul proiectului: local
   Tipul educației:  Educația pentru pace și prevenirea conflictelor
   Perioada de desfășurare: 14- 20 noiembrie 2022
2. Inițiatorul proiectului: Grădinița cu Program Prelungit Nr.1, Turnu Măgurele
   Tip de organizație: instituție educațională
   Context: 
Educaţia globală apare ca un răspuns la procesele, şansele şi riscurile globalizării. Aceasta defineşte o abordare educaţională pozitivă şi integrată al cărei scop este acţionarea în vederea asigurării condiţiilor instaurării unei lumi durabile şi sigure pe baza analizării problemelor sociale şi  economice, a diversităţii culturale şi a strategiilor de instituire a păcii.
Activităţile din sfera educaţiei globale pornesc de la premiza parteneriatului, a valorizării experienţei fiecărui partener, a comunicării clare, a înţelegerii depline a rolului asumat şi a responsabilizării. 
În acest context dorim ca prin  activitățile  desfășurate pe parcursul acestei săptămâni să formăm copiilor noștri valori și atitudini cum ar fi: dezvoltarea abilităților personale și sociale necesare conviețuirii în armonie cu ceilalți, respectarea drepturilor fundamentale ale omului, rezolvarea pe cale non-violentă a conflictelor, implicarea  în acțiuni de propagandă în favoarea păcii, de condamnare a războiului.
„Pacea este un obiectiv care se poate realiza numai printr-un acord și există două mijloace care conduc la această uniune pacificatoare: unul este efortul imediat de a rezolva conflictele fără violență, adică evitând războiul; celălalt este efortul prelungit de a construi în mod stabil pacea între oameni. Evitarea conflictelor este misiunea politicii. Construirea păcii este misiunea educației. Este urgent necesar să facem să se înțeleagă necesitatea unui efort concertat si colectiv pentru construirea păcii.” - Maria Montessori
3. Argument 
Într-o lume a violenței în care trăiesc și copiii, printre strigătele agresive ce însoțesc jocul cu pistoale, puști, mitraliere, săbii, tunuri şi tancuri (firește, de jucărie, să nu care cumva să nu învețe viitorul adult cu ce să ucidă, cum să provoace suferință, cum să nască ură și răzbunare, cum să distrugă…) poate este bine să mai strecurăm, cu riscul de fi considerați penibili, și câte un cuvânt despre PACE, pe care să o asociem cu duioșia, cu dragostea, cu mângâierea caldă a razelor de soare, cu faptul că totuși putem fi și buni și aceasta chiar nu dăunează grav sănătății.
Prin derularea acestui proiect încercăm și noi a ne alătura celorlalte școli și grădinițe românești, prin a participa la Săptămâna Educației Globale și a iniția activități educaționale în domeniul cetățeniei globale prin dezbaterea unor teme ca pacea şi parteneriatul, atât la nivel local cât și global, având la bază principalele teme ale cetățeniei globale: sensibilizarea întregii lumi asupra rolului nostru de cetățeni ai globului, respectarea drepturilor omului, dorința de a face ca lumea să devină un loc mai echitabil și durabil, dezvoltarea abilităților personale și sociale necesare conviețuirii în armonie cu ceilalți.
Prin acest proiect urmărim elevarea spiritului european al elevilor implicați, al părinților acestora, înțelegerea de către aceștia a proceselor ce determină conflictele și violența, cunoașterea unor modalități de prevenire sau de rezolvare a acestora.
4. Scop:   
· Îmbunătățirea relațiilor dintre copii, sensibilizarea și creșterea gradului de conștientizare asupra efectelor violenței  și asupra importanței păcii între oameni.
5. Obiective:
· Definirea ideii de pace și a celei de război;
· Încurajarea  și promovarea unor comportamente de înțelegere, armonie, liniște și toleranță între colegi, tovarăși de joacă, în familie, între vecini;
· Implicarea  în acțiuni de propagandă în favoarea păcii, de condamnare a războiului.
· Participarea copiilor la diferite activități cu caracter educativ;
· Identificarea  problemelor și pericolelor generate de violență și stabilirea unor  modalități de soluționare a conflictelor;
· Dezvoltarea abilităților personale și sociale necesare conviețuirii în armonie cu ceilalți;
· Realizarea unor expoziții cu diferite creații artistice. 

6. Resurse:
· UMANE: Coordonatori proiect,cadre didactice,preşcolari, părinţi 
· MATERIALE:Laptop, telefon, internet, imprimantă, televizor,coli de scris, acuarele, pensule, suport pentru apă, lipici,prezentări Ppt.
7. Grup ţintă:
· preşcolarii Grădiniţei cu P.P. Nr.1, Grădiniței cu P.P. Nr.5, Grădiniței cu P.N. nr.4 şi Grădiniţei cu P.N. Nr.6, Turnu Măgurele,părinţii,cadrele didactice
8. Beneficiari:
· Direcţi: preșcolarii
· Indirecţi: familiile copiilor, comunitatea locală
9. Parteneri:  
· Primăria Turnu Măgurele, Școala Gimnazială Mircea cel Bătrân
10. Impact:
Impactul asupra copiilor va consta în dezvoltarea cunoștințelor, devenind mai informați în ceea ce privește faptul  că țările sunt interdependente și tot ce facem îi poate afecta pe alții. Copiii vor fi încurajați să se implice în căutarea unor soluții de rezolvare a conflictelor, de eliminare sau de prevenire a violenței, să promoveze pacea globală, dar și să încheie anumite parteneriate pentru a deveni mai puternici în fața pericolelor care ne pândesc la orice pas.
11. Rezultate așteptate: 
· dezvoltarea capacității de organizare și conștientizarea necesității asumării unor responsabilități individuale și colective;
· dezvoltarea aptitudinilor de comunicare, de lucru în echipă a tuturor persoanelor implicate;
· creșterea capacității copiilor de conștientizare a propriei valori.
12. Evaluare:
· se vor realiza prin produsele preșcolarilor
· realizarea de fotografii (expoziție tematică digitală)
· publicarea pe site-ul grădiniței a materialului proiectului si a produselor copiilor
· procese-verbale ale activităților
· analizarea modului de implicare a educatoarelor şi părinților în derularea proiectului şi diseminarea experienței pozitive.
13. Diseminare:
· expuneri în cadrul consiliului profesoral, comisiei metodice/cercului pedagogic şi la nivelul Inspectoratului Judeţean Teleorman;
·  realizarea de pliante/afişe la nivelul grădiniței;
· popularizarea activităţilor pe site-ul www.didactic.ro.

14. Activităţi:
	NR.
CRT.
	DENUMIREA ACTIVITĂŢII
	FORME DE ORGANIZARE
	DATA
	RESPONSABIL

	1.
	Lansarea proiectului 
„Pacea, curcubeul întregii lumi”
	Conversaţia
Prezentare PPT

	14.11.
2022
	Consilier educativ: Fincă Ramona
Brulea V./Păduraru Z.
Biloiu F./Vasile O.
Popa Mihaela


	2.
	”Rugă pentru pace”

	Audiții muzicale: cântece despre pace

	15.11.
2022
	Consilier educativ: Fincă Ramona
Ion O./Șegărceanu M.
Laudă F./Beznea M.
Matei Ionela


	3.
	„Pacea ilustrată prin artă”  
	Realizarea unor colaje,desene, afișe, machete, pentru promovarea păcii și a parteneriatului 

	16.11.
2022
	Consilier educativ: Fincă Ramona
Vipie D./Vergelea C.
Pană N./ Roșu M.
Frunzaru Vasilica


	4.
	„Copiii lumii doresc pace”
	Realizarea unor lucrări colective prin tehnica picturii
	17.11.
2022
	Consilier educativ: Fincă Ramona
Zeghici D./ Tone M.
Goșnea V./ Danete M.


	5.
	”Inocență fără violență”


	Jocuri şi mişcare
Filmuleţe, videoclipuri
	18.11.
2022
	Consilier educativ: Fincă Ramona
Verdescu M.
Rezeanu F./ Miu N.

